Proiect

**Regulamentul**

**privind finanțarea activității partidelor politice**

**I. Dispoziții generale**

1. Prezentul Regulament stabilește condițiile și modul de susținere financiară a activității partidelor politice, prezentare a rapoartelor financiare și controlul finanțării partidelor politice.
2. În procesul de finanțare, partidele politice, precum și alți subiecți implicați în acest proces, se conduc de Constituția Republicii Moldova, Codul electoral al Republicii Moldova, Legea nr. 294 din 21 decembrie 2007 privind partidele politice, Legea nr. 96 din 13 aprilie 2007 privind achizițiile publice, iar începînd din 1 mai 2016 de Legea nr. 131 din 3 iulie 2015 privind achizițiile publice, de prezentul Regulament, precum și de alte acte normative în domeniu.
3. În sensul prezentului Regulament, următoarele noțiuni semnifică:

*subvenție (alocație) –* surse financiare alocate de la bugetul de stat partidului politic, în condițiile prezentului Regulament, pentru finanțarea activității acestuia;

*cotizație –* sumă fixă plătită periodic de membrii partidului politic;

*donație –* bunuri materiale/nemateriale, mijloace bănești transmise cu titlu gratuit și necondiționat partidului politic și acceptate de acesta;

*finanțarea partidelor politice –* finanțarea directă și/sau indirectă, adică oferirea, alocarea sau transmiterea în beneficiul partidelor politice a mijloacelor financiare, materiale sau de alt tip de către stat, persoane fizice și/sau juridice;

*partide politice* – partide politice, alte organizații social-politice, blocuri electorale.

*raport privind finanțarea partidelor politice –* raport al partidului politic privind mijloacele bănești virate în beneficiul partidului politic, sursa de proveniență a acestor bunuri și mijloace, precum și cheltuielile efectuate în perioada de gestiune.

Alte noțiuni utilizate în prezentul Regulament vor fi înțelese conform prevederilor din actele normative în vigoare

1. Sursele de finanțare a partidului politic sînt:
2. cotizațiile;
3. donațiile;
4. subvențiile de la bugetul de stat;
5. venituri obținute din activități proprii, în condițiile legii și prevăzute în mod expres în statutul partidului politic.

Partidele politice nu pot folosi alte surse de finanțare decît cele prevăzute la lit. a)-d).

1. Oprațiunile de încasări și plăți ale partidelor politice se efectuează în lei moldovenești și, în condițiile prevăzute de legislația valutară, în valută străină, prin conturi deschide la băncile licențiate din Republica Moldova. Deschiderea conturilor bancare în străinătate este interzisă.
2. Încasările sau plățile în valută străină vor fi raportate în lei moldovenești conform ratei de schimb oficiale a Băncii Naționale a Moldovei la data încasării, respectiv a plății.
3. Toate plățile partidelor politice și efectuează prin transfer bancar, în acest sens partidul politic trebuie să deschidă un cont bancar unde vor fi transferate toate contribuțiile bănești ce îi sînt acordate, inclusiv donațiile și cotizațiile de membru. Rechizitele contului bancar special se plasează pe pagina web a partidului, în cazul existenței acesteia, se indică în rapoartele anuale privind gestiunea financiară a partidului politic și se comunică Comisiei Electorale Centrale.
4. Fiecare partid politic va efectua plățile doar prin transfer bancar.
5. Încălcarea prevederilor legale privind finanțarea partidelor politice și privind modul de utilizare de către partidele politice a mijloacelor financiare și a bunurilor materiale se sancționează conform legii.
6. Comisia Electorală Centrală va asigura supravegherea şi controlul finanţării partidelor politice. În acest sens, Comisia va emite instrucţiuni şi ghiduri detaliate privind virarea, recepţionarea şi evidenţa donaţiilor, a contribuţiilor nonfinanciare în beneficiul partidelor politice şi privind utilizarea acestora conform destinaţiilor stabilite de lege, precum şi asupra altor aspecte ce vizează finanţarea partidelor politice şi a campaniilor electorale.

**II. Finanțarea privată a partidelor politice**

**Secțiunea 1. Dispoziții generale**

1. Finanțarea privată a partidelor politice se constituie din:
2. cotizațiile de membru de partid;
3. donațiile, inclusiv cele colectate în cadrul manifestărilor de agrement, culturale, sportive sau altor manifestări de masă organizate de partid, cu condiția că sunt luate la evidență în modul stabilit;
4. alte venituri obținute din activitate editorială, activitate legată nemijlocit de administrarea proprietății sale, precum și alte activități ce aduc venituri pentru nevoile partidului, dacă aceste activități nu sînt interzise prin lege și sînt prevăzute în mod expres în statutul partidului politic.
5. Plafonul veniturilor anuale ale unui partid politic provenite din cotizații de membru și donații constituie 0,3% din veniturile prevăzute în bugetul de stat pentru anul respectiv.
6. Partidele politice sînt în drept să utilizeze cotizațiile, donațiile și alte venituri obținute doar după înregistrare corespunzătoarea a acestor mijloace.

**Secțiunea 2. Cotizațiile**

1. Mărimea cotizațiilor de membru, precum și periodicitatea de achitare a acestora se stabilește de către partidele politice în statutul său, cu respectarea prevederilor legislației în vigoare.
2. Cotizația va fi stabilită în valută națională și va fi achitată obligatoriu cel puțin odată pe an și personal de membrul partidului politic.
3. Operațiunile de încasări (întrări) a mijloacelor financiare sub formă de cotizații de membru se efectuează:

* prin virament în conturile bancare deschise la băncile licențiate din Republica Moldova, în monedă națională și/sau valută străină în cazurile prevăzute de legislația valutară;
* în numerar la sediul organizațiilor primare, raionale sau republicane ale partidelor politice în monedă națională.

1. Persoana responsabilă de încasarea cotizațiilor de membru și ținerea Registrului Cotizațiilor de membru se va desemna prin documente interne (ordin, decizie).
2. La încasarea cotizației de membru este obligatorie identificarea membrului de partid prin verificarea numelui, prenumelui și codului personal.
3. În cazul încasării sumelor cotizațiilor de membru în numerar, persoana responsabilă de încasarea cotizaiilor de membru va confirma încasarea cotizației în carnetul de membru și totodată va înregistra datele în Registrul Cotizațiilor de membru conform modelului din Anexa nr. \_\_\_\_\_ la prezentul Regulament.
4. Cotizațiile de membru încasate în numerar vor fi virate de către persoana responsabilă de încasare a cotizațiilor în contul bancar al partidului, în termen de 3 zile din ziua încasării.
5. Sumele cotizațiilor de membru încasate în contul bancar sunt confirmate prin documentele primare întocmite de instituțiile financiare care au încasat și au efectuat viramentul.
6. Informațiile privind cotizațiile de membru, înregistrate în registrele corespunzătoare sunt totalizate lunar de către organizațiile republicane în baza copiilor transmise de către organizațiile raionale și primare, autentificate prin semnătura persoanei responsabile și ștampilă.
7. Sînt interzise cotizațiile anonime.
8. Ministerul Justiției în conformitate cu legislația în vigoare va ține Registrul membrilor de partid și va prezenta anual pînă la 31 martie și la cerere Comisiei Electorale Centrale numărul de membri înregistrați a fiecărui partid. După caz Comisia poate solicita și lista nominală a membrilor de partid.

**Secțiunea 3. Donațiile**

1. Persoanele fizice și cele juridice pot face donații unui sau mai multor partide politice într-un an bugetar, în mărime ce nu depășește 200 și, respectiv, 400 de salarii medii lunare pe economie stabilite pentru anul respectiv, cu respectarea condițiilor stabilite la art. 26 alin. (4) și alin. (5) din Legea nr. 294-XVI din 21 decembrie 2007 privind partidele politice.
2. Dacă persoana fizică este membru de partid, în suma-limită menționată la pct. 25 se include și suma cotizațiilor de membru de partid plătită de aceasta în anul de gestiune.
3. Persoana juridică care face o donație în bani unui partid politic este obligat să prezinte decizia organelor sale abilitate privind efectuarea donației, să înregistreze donația și să o reflecte în rapoartele sale contabile, de asemenea să informeze pe acționarii sau membrii săi despre operațiunile efectuate.
4. Donațiile în bani se efectuează prin operațiuni bancare (card bancar, transfer direct) cu indicarea în documentul bancar a donatorului.
5. Donațiile oferite în numerar de către persoane fizice se însoțesc obligatoriu de Declarația pe propria răspundere, conform modelului prevăzut în Anexa nr. \_\_\_\_, care se atașează la documentele contabile al partidului politic și sînt incluse în Registrul donațiilor ținut obligatoriu de partidul politic potrivit modelului din Anexa nr. \_\_\_. Donațiile astfel primite vor fi virate în contul bancar al partidului în termen de 3 zile de la data încasării lor.
6. În cazul donației sub formă de proprietăți, bunuri, sevicii gratuite sau în condiții mai avantajoase decît valoarea comercială, în contabilitatea partidului politic acestea vor fi indicate la prețul lor de piață, fiind înscrise în limitele donațiilor prevăzute la pct. 25.
7. În cazul primirii donațiilor în natură se va întocmi Actul de predare-primire cu respectarea elementelor obligatorii unui document primar.
8. Fiecare partid politic este obligat să țină Registrul donațiilor primite, care va conține următoarele elemente: data donării, numele (denumirea), domiciliul (sediul) donatorului și suma donată. Partidul politic va desemna prin documente interne (ordin, decizie) persoana responsabila de încasarea donațiilor și ținerea Registrului donațiilor.
9. Restricțiile privind finanțarea, prestarea unor servicii cu titlu gratuit ori susținerea materială sub orice formă, directă și/sau indirectă, a partidului politic sunt prevăzute la art. 26 alin. (6) din Legea privind partidele politice.

**III. Finanțarea din bugetul de stat a partidelor politice**

**Secțiunea 1. Subvențiile**

1. Partidele politice au dreptul să primească anual finanțare de la bugetul de stat prin intermediul Comisiei Electorale Centrale, conform prevederilor prezentului Regulament.
2. Cuantumul alocațiilor destinate finanțării partidelor politice se aprobă în legea bugetară anuală, cota procentuală constituind nu mai mult de 0,2% din veniturile prevăzute în bugetul de stat pentru anul respectiv, și se distribuie după cum urmează:

a) 50% – partidelor politice proporţional cu performanţele obţinute în alegerile parlamentare;

b) 50% – partidelor politice proporţional cu performanţele obţinute în alegerile locale generale.

1. Drept bază de calcul pentru stabilirea cuantumului alocațiilor prevăzute la pct. 35 va servi suma alocațiilor pentru fiecare vot valabil exprimat stabilit pentru fiecare scrutin electoral desfășurat.
2. Suma alocației lunare pentru fiecare vot valabil exprimat în alegerile parlamentare se va stabili prin împărțirea sumei alocațiilor prevăzute la pct. 35 lit. a) la suma de voturi valabil exprimate la alegerile parlamentare acordate pentru partidele politice, cîtul astfel obținut va fi împărțit la 12 luni.
3. Cuantumul alocației lunare destinat finanțării unui partid politic proporţional cu performanţele obţinute de acesta în alegerile parlamentare se va stabili prin îmulțirea valorii stabilite la pct. 37 cu numărul de voturi valabil exprimate la alegerile parlamentare acordate respectivului partid.
4. Suma alocației lunare pentru fiecare vot valabil exprimat în alegerile locale se va stabili prin împărțirea sumei alocațiilor prevăzute la pct. 35 lit. b) la suma de voturi valabil exprimate acordate pentru partidele politice la alegerea consilierilor de orice nivel și a primarilor stabilit conform pct. 40, cîtul astfel obținut va fi împărțit la 12 luni.
5. Drept bază de calcul a voturilor valabil exprimate acordate pentru partidele politice la alegerile locale generale va servi:
6. voturile valabil exprimate pentru alegerea consilierilor raionali și municipali;
7. voturile valabil exprimate pentru alegerea consilierilor orășănești, comunali și sătești;
8. voturile valabil exprimate pentru alegerea primarilor în turul I de scrutin;
9. voturile valabil exprimate pentru alegerea primarilor în turul II de scrutin, iar pentru circumscripțiile în care nu a fost desfășurat turul II de scrutin pentru calcul vor fi luate rezultatele din primul tur.
10. Cuantumul alocației lunare destinat finanțării unui partid politic proporţional cu performanţele obţinute de acesta în alegerile locale se va stabili prin îmulțirea sumei stabilite la pct. 39 cu numărul de voturi valabil exprimate stabilit conform pct. 40 acordate respectivului partid.
11. În cazul blocurilor electorale, alocația se va împărți conform înțelegerii prealabile între membrii blocului electoral sau, în lipsa unei înțelegeri, conform numărului de mandate obținute de fiecare componentă.
12. În cazul desfășurării unor scrutine noi, inclusiv alegeri locale noi, Comisia Electorală Centrală va recalcula suma alocațiilor lunare destinate fiecărui partid potrivit rezultatelor obținute, sumele nou calculate vor fi achitate începînd cu luna următoare validării scrutinului de către instanța competentă.
13. Subvențiile de stat se transferălunar de către Comisia Electorală Centrală cu respectarea condițiilor și în proporțiile stabilite la pct. 35 pe un cont bancar deschis de către partidul politic, destinat exclusiv subvențiilor de stat. Se interzice virarea altor surse financiare pe contul respectiv.
14. În cazul pierderii sau suspendării a dreptului la finanţare din bugetul de stat, transferul sumelor respective încetează din luna imediat următoare lunii în care a fost pierdut sau suspendat acest drept.
15. Mijloacele financiare transferate conform pct. 44 vor fi utilizate exclusiv conform prevederilor din Secțiunea 2 a prezentului Capitol. Se interzice virarea acestor mijloace financiare transferate pe contul special pe un alt cont bancar deținut de partid.
16. Anual, după aprobarea Legii bugetului de stat, Comisia Electorală Centrală va aproba mărimea lunară a alocației pentru fiecare partid în parte pentru anul bugetar respectiv.
17. Subvențiile de la bugetul de stat vor fi reflectate distinct de celelalte venituri în contabilitatea partidului politic și în rapoartele privind gestiunea financiară prezentate Comisiei.
18. Mijloacele financiare transferate în conturile partidelor politice de la bugetul de stat, care nu au fost utilizate în anul bugetar curent, vor fi disponibile pentru a fi valorificate în anii următori.
19. Mijloacele financiare din bugetul de stat nerepartizate partidelor politice în anul pentru care au fost prevăzute, nu vor fi disponibile pentru a fi utilizate în anii următori.
20. Partidul politic pierde dreptul la alocații din bugetul de stat dacă:
    1. activitatea acesteia a fost limitată – pentru întreaga durată de limitare a activității;
    2. își pierde personalitatea juridică;
    3. este în proces de lichidare;
    4. le-a fost aplicată sancţiunea privind lipsirea de alocaţii de la bugetul de stat.
21. Partidul politic care a pierdut dreptul la finanţare din bugetul de stat este repus în acest drept printr-o hotărîre a Comisiei Electorale Centrale, după încetarea cauzelor care au determinat pierderea dreptului la finanţare sau după executarea sancţiunii prin care a fost privat de acest drept.
22. Partidul politic care a pierdut dreptul la finanțare din bugetul de stat ca urmare a încălcării procedurii de încasare a veniturilor se repune în acest drept începînd cu următoarea lună după înlăturarea neregulii care a servit drept temei pentru suspendarea finanțării.
23. În cazul pierderii de către partidul politic a dreptului la finanțare din bugetul de stat, transferul sumelor respective încetează din luna următoare lunii în care partidul a pierdut acest drept.
24. În cazul reorganizării partidului politic ce are dreptul de a fi finanțat de la buget în condițiile pct. 34, dreptul respectiv se transmite succesorului său de drept.
25. În cazul încetării activităţii partidului politic care beneficiază de alocaţii de la bugetul de stat, sumele cuvenite acestuia se redistribuie celorlalte partide politice beneficiare în condiţiile prezentului Regulament.

**Secțiunea 2. Utilizarea subvențiilor**

1. Alocațiile de la bugetul de stat pot fi utilizate prin decizia organelor de conducere ale partidelor politice, pentru următoarele destinaţii:

a) cheltuieli pentru întreţinerea sediilor;

b) cheltuieli de personal;

c) cheltuieli pentru presă şi materialul promoţional;

d) cheltuieli de deplasare în ţară şi în străinătate;

e) cheltuieli pentru telecomunicaţii;

f) cheltuieli pentru primirea delegaţiilor din străinătate;

g) plata cotizaţiilor de membru al organizaţiilor internaţionale din care partidul respectiv face parte;

h) investiţii în bunuri mobile şi imobile necesare activităţii partidului respectiv;

i) cheltuieli de birotică;

j) cheltuieli de audit (extern/obligatoriu);

k) cheltuieli pentru organizarea de întruniri, manifestaţii publice, seminare şi alte cursuri de instruire pentru membrii de partid, desfăşurate pe teritoriul ţării.

1. Cheltuielile din subvențiile de stat vor fi reflectate distinct de celelalte cheltuieli.
2. Utilizarea subvențiilor pentru destinațiile prevăzute la pct. 57 lit. c), d), e), h), i), j) și k) se va efectua conform condițiilor Legii nr. 96 din 13 aprilie 2007 privind achizițiile publice, iar începînd din 1 mai 2016 a Legii nr. 131 din 3 iulie 2015 privind achizițiile publice, ce vor fi aplicate în modul corespunzător.

**IV. Prezentarea și examinarea rapoartelor financiare**

1. Semestrial, pînă la data de 15 a ultimei luni a perioadei de raportare, și anual, pînă în data de 31 martie, partidele politice vor prezenta la Comisie rapoarte privind gestiunea financiară a acestora. Partidele politice beneficiare de subvenții de la bugetul de stat vor prezenta rapoartele respective și la Curtea de Conturi.
2. Raportul financiar se prezintă conform modelului dat în Anexa nr. \_\_\_\_, atît în formă electronică, cît și pe suport de hîrtie în două exemplare, Comisiei Electorale Centrale. În formă scrisă raportul se prezintă semnat de către reprezentantul organului de conducere și reprezentantul structurii partidului, responsabil conform statutului de evidență contabilă. La recepționarea raportului, CEC va indica pe formularele prezentate, data și ora recepționării acestuia și va înmîna un exemplar partidului politic.
3. Rapoartele recepționate în condițiile de mai sus sunt verificate în prealabil în ceea ce privește caracterul complet al informației și corespunderea cu cerințele de întocmire a acestora. În cazul în care raportul financiar al partidului politic este incomplet sau neclar, Comisia Electorală Centrală este în drept să solicite date suplimentare, iar acesta este obligat să le prezinte în termen de \_\_\_ zile de la data solicitării.
4. Informația conținută în rapoartele financiare anuale ale partidelor politice privind veniturile acumulate și cheltuielile efectuate (inclusiv identitatea donatorilor și sumele donate, informația concludentă (concluzii, opinii) din rapoartele de audit independent) este publică. Astfel, în termen de 48 de ore de la recepționarea și acceptarea raportului financiar, acesta se publică pe pagina web a Comisiei Electorale Centrale. Partidele politice sînt obligate, de asemenea, să-și publice raportul financiar pe pagina sa web.
5. Rapoartele financiare sînt verificate și analizate de către Comisie, adoptînd în acest sens o hotărîre.
6. În scopul verificării și examinării rapoartelor, Comisia Electorală Centrală este în drept să solicite partidelor politice, precum și instituțiilor publice sau private, informațiile necesare în limita de competență. Partidele politice și instituțiile publice sau private vizate sînt obligate să prezinte informațiile solicitate în termen de două săptămîni. La cerere și în funcție de natura informației solicitate, acest termen poate fi extins de către Comisia Electorală Centrală, însă, în total, el nu va depăși o lună.
7. Comisia, pentru elucidarea unor suspiciuni, poate solicita prezentarea altor informații privind finanțarea partidelor politice și a campaniilor electorale decît cele conținute în raport.
8. Anual, pînă la data de 1 iunie, CEC va prezenta Parlamentului un raport privind finanțarea partidelor politice și a campaniilor electorale.
9. Partidul politic nu poate utiliza mai mult de 10% din cheltuielile suportate sub formă de ”Alte cheltuieli”.
10. Partidul politic va completa integral toate rubriciele raportului financiar prevăzut la pct. 60. Se interzice excluderea unei sau mai multor rubrici din modelul raportului, la rubrica în care nu s-au înregistrat valori, se va indica cifra ”0”.
11. Registrele menționate în prezentul Regulament vor fi editate de către partidul politic, șnuruite, paginate, ștampilate și semnate de către persoanele responsabile. Evidența registrelor emise și transmise organizațiilor republicane, raionale și primare se ține de către serviciul contabil al partidului politic.
12. Informația în registre se introduce pe măsura încasării mijloacelor.

**V. Auditul privind gestiunea financiară a partidului politic**

1. Partidele politice ale căror venituri sau cheltuieli anuale depăşesc un milion de lei sînt obligate să efectueze, cel puțin o dată la 3 ani, auditul rapoartelor privind gestiunea financiară. Raportul de audit, împreună cu raportul anual privind gestiunea financiară a partidului politic, va fi expediat Comisiei Electorale Centrale, iar în cazul în care partidul politic a beneficiat de alocaţii de la bugetul de stat – şi Curţii de Conturi.
2. Auditorul este selectat de către partidul politic şi trebuie să nu fi fost, în ultimii 5 ani, membru de partid sau trezorier în campania electorală, nici să fi ocupat funcţia de contabil sau responsabil de finanţe în cadrul partidului politic în care se efectuează auditul.
3. Cu cel puțin 10 zile înainte de selectarea auditorului, partidul politic va plasa un anunț public pe pagina sa web, ori la solicitarea partidului pe site-ul Comisiei Electorale Centrale despre ora și data selectării auditorului. Anunțul va conține obligatoriu condițiile de selecție a auditorului.
4. Este interzis ca același auditor să efectuieze auditul rapoartelor privind gestiunea financiară a partidelor politice pentru două perioade consecutive.
5. Auditul rapoartelor privind gestiunea financiară a partidelor politice se va efectua în conformitate cu prevederile legislaţiei naţionale în domeniu şi cu standardele de audit naţionale şi internaţionale.
6. Curtea de Conturi împreună cu Comisia Electorală Centrală va instrui auditori în domeniul efectuării auditului rapoartelor privind gestiunea financiară a partidelor politice

**VI. Răspunderea pentru încălcarea dispozițiilor legale în domeniul finanțării partidelor politice**

1. În caz de încălcare a prezentului Regulament şi a prevederilor Codului electoral ce ţin de finanţarea partidelor politice, urmează a fi aplicate sancţiuni conform legislaţiei în vigoare.
2. Comisia Electorală Centrală este în drept să suspende virarea alocațiilor de stat în următoarele cazuri:

a) neachitarea a mai mult de jumătate din membrii partidului politic a cotizațiilor de membru în mărimea stabilită;

b) neprezentarea în termen a rapoartelor financiare;

c) prezentarea neconformă a rapoartelor financiare, după somarea partidului privind înlăturarea neconformităților;

d) neprezentarea actelor, documentelor sau informației solicitate de Comisie.

Comisia Electorală Centrală va relua virarea alocațiilor doar după înlăturarea motivelor suspendării.

1. În cazul în care partidul politic nu va înlătura motivele suspendării cu cel puțin 5 zile înainte de sfîrșitul anului bugetar, potrivit prevederilor art. 27 alin. (5) din Legea privind partidele politce, mijloacele financiare din bugetul de stat nerepartizate partidului nu vor fi disponibile pentru a fi utilizate în anii următorii, iar partidul politic va pierde dreptul de a solicita achitarea acestor drepturi în următorul an.
2. În cazul în care un partid politic primeşte donaţii cu încălcarea prevederilor Capitolului II, inclusiv în cazul primirii donaţiilor care depăşesc plafoanele stabilite la pct. 25, partidul politic respectiv este obligat, în termen de 3 zile de la depunerea donaţiei, să verse în bugetul de stat sumele primite cu încălcarea legii sau să restituie sumele primite peste plafoanele stabilite.
3. În cazul nerespectării cerinţelor pct. 81, Comisia Electorală Centrală emite o somaţie scrisă adresată partidului politic, prin care solicită înlăturarea încălcării şi informarea despre măsurile întreprinse, în termen de 3 zile lucrătoare de la emiterea somaţiei, cu prezentarea Comisiei a dovezii executării somației.
4. Neexecutarea somaţiei Comisiei Electorale Centrale constituie contravenţie şi se sancţionează în conformitate cu prevederile Codului contravenţional. În acest sens, președintele Comisiei va înainta un demers către organele poliției pentru a întocmi pe numele partidului politic un proces verbal cu privire la contravenția prevăzută de art. 482 din Codul contravențional.
5. În cazul repetării, pe parcursul unui an calendaristic, a încălcării prevăzute la pct. 83 şi al aplicării sancţiunilor contravenţionale pentru aceste încălcări, Comisia Electorală Centrală adoptă o hotărîre privind lipsirea partidului respectiv de dreptul la alocaţiile de la bugetul de stat pentru o perioadă de la 6 luni pînă la un an.
6. Constituie încălcări ale prevederilor privind gestiunea financiară a partidelor politice:

a) încălcarea modului de evidenţă şi utilizare a patrimoniului partidelor politice, inclusiv neprezentarea datelor de identificare ale donatorilor;

b) neprezentarea de către partidele politice la Comisia Electorală Centrală a raportului anual privind gestiunea financiară în termenul şi formatul stabilite conform legii,  inclusiv prezentarea unor date incomplete în raport;

c) utilizarea contrar destinaţiei a alocaţiilor de la bugetul de stat pentru partidele politice.

1. Faptele prevăzute la pct. 85 se consideră contravenţii și se constată prin hotărîre a Comisiei Electorale Centrale şi sînt pasibile de răspundere conform Codului contravenţional.
2. După constatarea de către Comisie a faptelor descrise la pct. 85, președintele Comisiei Electorale Centrale va cita, conform prevederilor art. 382 Cod contravențional, partidul politic despre data și ora cînd va fi întocmit procesul verbal cu privire la contravenție.
3. Citația întocmită conform modelului din Anexa nr. \_\_\_ va fi înmînată, cu cel puțin 5 zile înainte de data cînd va fi întocmit procesul verbal, personal președintelui, contabilului, ori altui reprezentant a partidului respectiv sau după caz expediată prin scrisoare recomandată sau poșta electronică indicată de partid.
4. Președintele partidului personal sau va delega în acest sens un reprezentant prin procură, este obligat să se prezinte la data, ora și locul indicat în citație. În cazul imposibilității de a se prezenta, partidul politic este obligat să informeze Comisia Electorală Centrală, indicînd motivul.
5. În cazul în care nu anunţă Comisia despre imposibilitatea de a se prezenta la data, ora şi în locul indicate în citaţie ori în cazul în care nu se prezintă nemotivat, procesul verbal va fi întocmit în lipsa reprezentantului partidului respectiv.
6. La data, ora și locul stabilit în citație președintele Comisiei Electorale Centrale va întocmi un proces verbal cu privire la contravenție conform modelului de la anexa nr. \_\_\_. Comisia va duce evidența proceselor verbale întocmite potrivit Registrului de evidență a proceselor verbale cu privire la contravenție conform modelului de la anexa nr. \_\_\_.
7. O copie de pe procesul verbal va fi înmînat reprezentantului partidului, iar procesul verbal cu materialele anexate vor fi transmise instanței de judecată competente pentru examinarea cauzei contravenționale.
8. Președintele Comisiei va împuternici printr-o procură un membru al Comisiei Electorale Centrale sau un funcționar public din cadrul direcției juridice al Aparatului Comisiei pentru participarea la examinarea cauzei contravenționale în instanța de judecată.
9. În cazurile prevăzute la art. 1812 din Codul penal, președintele Comisiei Electorale Centrale va înainta un demers către organele procuraturii pentru investigarea cazurilor.
10. Partidul politic căruia i-a fost stabilită de către instanța de judecată o sancțiune contravențională sau penală, va prezinta imediat Comisiei dovada achitării sancțiunii, sub sancțiunea suspendării transferării alocațiilor de stat pe contul bancar al partidului respectiv.